Κοινοβούλιο των Νήσων Τερκς και Κάικος

Το Κοινοβούλιο των Τερκς και Κέικος είναι το νομοθετικό σώμα του Βρετανικού Υπερπόντιου Εδάφους των Τερκς και Κέικος. Η ονομασία του σώματος άλλαξε από Νομοθετικό Συμβούλιο των Τερκς και Κέικος σε Βουλή των Τερκς και Κέικος μετά την εφαρμογή του νέου συντάγματος στις 9 Αυγούστου 2006. Το τρέχον όνομα υιοθετήθηκε στις 10 Δεκεμβρίου 2024.

Τον Αύγουστο του 2009 το Ηνωμένο Βασίλειο ανέστειλε την αυτοδιοίκηση των Τερκς και Κέικος έπειτα από καταγγελίες για κυβερνητική διαφθορά. Οι εξουσίες της κυβέρνησης και της Βουλής μεταβιβάστηκαν στον κυβερνήτη των νησιών μέχρι τη διεξαγωγή των γενικών εκλογών τον Νοέμβριο του 2012.

 Σύνθεση 
Το Κοινοβούλιο διαθέτει συνολικά 21 μέλη. Παλαιότερα, 15 μέλη εκλέγονταν για τετραετή θητεία σε μονοεδρικές εκλογικές περιφέρειες (11 στα νησιά Κέικος και 4 στα νησιά Τερκς), ενώ 3 μέλη συμμετείχαν αυτεπάγγελτα, 3 ήταν διορισμένα μέλη και ένας Πρόεδρος (Speaker) επιλεγόταν εκτός του σώματος.

Αν και ο αριθμός των εκλεγμένων αντιπροσώπων δεν άλλαξε κατά την αναστολή της αυτοδιοίκησης (2009-2012), η σύνθεση τροποποιήθηκε έτσι ώστε 10 από τους 15 εκλεγμένους αντιπροσώπους να εκλέγονται σε μεμονωμένες περιφέρειες, ενώ 5 εκλέγονται πλέον σε επίπεδο επικρατείας (at-large).

Ξεκινώντας από τις εκλογές του 2025, η σύνθεση του μετονομασθέντος Κοινοβουλίου άλλαξε, έτσι ώστε οι τέσσερις πρώην διορισμένες θέσεις να καλύπτονται πλέον μέσω εκλογής σε επίπεδο επικρατείας, αυξάνοντας έτσι τον αριθμό των μελών της ευρύτερης περιφέρειας (at-large) σε εννέα μέλη..

 Συμβουλευτικό Φόρουμ (2009-2012)  
Μετά την αναστολή της αυτοδιοίκησης τον Αύγουστο του 2009, ο Κυβερνήτης συγκρότησε ένα Συμβουλευτικό Φόρουμ των Τερκς και Κέικος για να τον συμβουλεύει σχετικά με τη νομοθεσία της περιοχής. Το φόρουμ αποτελούνταν από τον Γενικό Διευθυντή, τον Γενικό Εισαγγελέα, τον Μόνιμο Γραμματέα Οικονομικών και έντεκα έως δεκαπέντε εκπροσώπους της κοινότητας, διορισμένους από τον Κυβερνήτη. Το συμβούλιο μπορούσε να υποβάλει μη δεσμευτικές συστάσεις στον Κυβερνήτη για τα νομοσχέδια και τις πολιτικές που του παρουσιάζονταν. Πρόεδρος του Συμβουλευτικού Φόρουμ ήταν η Λίλιαν Μίσικ. Το φόρουμ διαλύθηκε τον Νοέμβριο του 2012 με την εκλογή της νέας Βουλής.

 Πρόεδροι του Κοινοβουλίου 
Πρόεδροι του Νομοθετικού Συμβουλίου των Τερκς και Κέικος

 Όνομα  Περίοδος Τζορτζ Έντμουντ Μόρισον Γιούιν, OBE ? - ? Γουίλιαμ Χένρι Μιλς, OBE 1980 - 1987 Λάρι Άλαν Κόουλμπρουκ 1988 - 1990 Ροζίτα Μπεατρίς Μίσικ-Μπάτερφιλντ, SCM, MBE 1991 - 1993 Όστιν Αλεξάντερ Ρόμπινσον, OBE 1994 - 1994 Ουίνστον Ρούντιθ Όουτεν 1995- 1998Έμιλυ Αουγκούστα Σόντερς 1998-1999 Φέλιξ Ο'Νιλ Ντελάνσι 2000 - 2002 Γκλένεβανς Κλίφτον Κλαρκ 2003 - 2007 

Πρόεδροι της Βουλής των Τερκς και Κέικος
 Όνομα  Περίοδος Κλέιτον Σ. Γκριν Μάρτιος 2007–Αύγουστος 2009 Ρόμπερτ Χολ 28 Νοεμβρίου 2012–28 Οκτωβρίου 2016 Ντουέιν Τέιλορ 29 Δεκεμβρίου 2016–24 Δεκεμβρίου 2020 Γκόρντον Μπάρτον από 5 Μαρτίου 2021 

 Παραπομπές 

Κατηγορία:Πολιτική των Τερκς και Κέικος